1.

Kotitalouksien kuivausrummun tuoteselosteen tiedot on sisällytettävä tuote-esitteeseen tai muihin tuotteen mukana toimitettaviin asiakirjoihin, ja tiedot on esitettävä seuraavassa järjestyksessä: a) tavarantoimittajan nimi tai tavaramerkki; b) tavarantoimittajan mallitunniste, jolla tarkoitetaan yleensä aakkosnumeerista tunnusta, joka erottaa tietyn kotitalouksien kuivausrumpumallin muista malleista, joilla on sama tavarantoimittajan nimi tai tavaramerkki; c) nimelliskapasiteetti kiloina puuvillatekstiilejä, kun kone on täynnä ja käytetään vakiopuuvillaohjelmaa; d) onko kuivausrumpu hormiin liitettävä, kondensoiva vai kaasukäyttöinen kotitalouksien kuivausrumpu; e) energiatehokkuusluokka liitteessä VI olevan 1 kohdan mukaisesti; f) verkkosähköä käyttävän kotitalouksien kuivausrummun osalta: painotettu vuotuinen energiankulutus (AEc ) yhden desimaalin tarkkuudella; se ilmaistaan seuraavasti: ”Energiankulutus ”X” kWh vuodessa, laskettuna 160:lle vakiopuuvillaohjelman kuivauskerralle täydellä ja vajaalla rummulla, sekä tehonsäästötilojen energiankulutus. Todellinen energiankulutus kuivauskertaa kohti riippuu laitteen käyttötavasta.”; kaasukäyttöisen kotitalouksien kuivausrummun osalta: painotettu vuotuinen energiankulutus (AEC(Gas) ) yhden desimaalin tarkkuudella; se ilmaistaan seuraavasti: ”Energiankulutus ”X” kWhKaasu vuodessa, laskettuna 160:lle vakiopuuvillaohjelman kuivauskerralle täydellä ja vajaalla rummulla. Todellinen energiankulutus kuivauskertaa kohti riippuu laitteen käyttötavasta.”; ja painotettu vuotuinen energiankulutus (AEC(Gas)el ) yhden desimaalin tarkkuudella; se ilmaistaan seuraavasti: ”Energiankulutus ”X” kWh vuodessa, laskettuna 160:lle vakiopuuvillaohjelman kuivauskerralle täydellä ja vajaalla rummulla, sekä tehonsäästötilojen energiankulutus. Todellinen energiankulutus kuivauskertaa kohti riippuu laitteen käyttötavasta.”; g) onko kotitalouksien kuivausrumpu ’automaattinen kuivausrumpu’ vai ’muu kuin automaattinen kuivausrumpu’; h) jos mallille on myönnetty EU-ympäristömerkki asetuksen (EY) N:o 66/2010 mukaisesti, voidaan tämä tieto lisätä; i) vakiopuuvillaohjelman energiankulutus (Edry , Edry½ , Egdry , Egdry½ , Egdry,a , Egdry½,a ) täydellä ja vajaalla rummulla; j) tehonkulutus pois päältä -tilassa (Po ) ja päälle jätettynä -tilassa (Pl ) vakiopuuvillaohjelmalle täydellä rummulla; k) päälle jätettynä -tilan kesto, jos kotitalouksien kuivausrumpu on varustettu tehonhallintajärjestelmällä; l) ilmoitus siitä, että ’vakiopuuvillaohjelma’ käytettynä täydellä ja vajaalla rummulla on se vakiokuivausohjelma, jota merkissä ja tuoteselosteessa annetut tiedot koskevat; että tämä ohjelma sopii tavallisen märkien puuvillatekstiilien kuivaukseen ja että se on energiankulutuksen kannalta tehokkain puuvillalle käytettävä kuivausohjelma; m) painotettu ohjelman kesto (Tt ) minuutteina, pyöristettynä lähimpään täyteen minuuttiin, ’vakiopuuvillaohjelmalle täydellä ja vajaalla rummulla’ sekä ohjelman kesto ’vakiopuuvillaohjelmalle täydellä rummulla’ (Tdry ) ja ohjelman kesto ’vakiopuuvillaohjelmalle vajaalla rummulla’ (Tdry½ ) minuutteina ja pyöristettynä lähimpään minuuttiin; n) jos kotitalouksien kuivausrumpu on kondensoiva kuivausrumpu, kondensointitehokkuusluokka liitteessä VI olevan 2 kohdan mukaisesti, ilmaistuna muodossa ”Kondensointitehokkuusluokka ”X” asteikolla G:stä (vähiten tehokas) A:han (tehokkain)”; tämä voidaan ilmaista myös muulla tavoin, jos asteikko G:stä (vähiten tehokas) A:han (tehokkain) käy selvästi ilmi; o) jos kotitalouksien kuivausrumpu on kondensoiva kuivausrumpu, keskimääräinen kondensointitehokkuusluokka Cdry vakiopuuvillaohjelmalle täydellä rummulla ja Cdry½ vajaalla rummulla sekä painotettu kondensointitehokkuus (Ct ) ’vakiopuuvillaohjelmalle täydellä ja vajaalla rummulla’ prosentteina ja pyöristettynä lähimpään kokonaiseen prosenttiin; p) äänitehotaso (painotettu keskiarvo – LWA) ilmaistuna dB:einä ja pyöristettynä lähimpään kokonaislukuun vakiopuuvillaohjelmalle täydellä rummulla; q) maininta siitä, onko kotitalouksien kuivausrumpu tarkoitettu kalustepeitteiseksi.